	
	RAPORTUL VIZITEI DE MONITORIZARE & EVALUARE



Scop: 

· monitorizarea misiunii Green Light Commitee efectuată la Constanța de expertul OMG Misiune GLC Askar Yedilbayev

· verificarea modului în care s-a realizat raportarea pentru HSS-1, HSS-2 si MDR-TB 4 

Data: 5 mai 2016
Locații vizitate: Spitalul TB Constanța, Dispensarul TB Constanța

Participanți RAA: Fidelie Kalambayi, Nicoleta Mănescu

Participanți PNCT: Victor Spînu, Mișu Ștefan
Participanți PNCT – Constanța: Dr. Elena Danteș, Dr. Ariadna – Petronela Fildan, psiholog Monica Ghiță (spitalul de pneumo Constanța), asistență șefă Claudia Caloian (Dispensarul TBC Constanța), alte asistente din cadrul spitalului și dispensaruluI TB din Constanța.
Rezumatul vizitei:

Spitalul TB Constanța

Spitalul TB Constanța are un număr total de 85 paturi, distribuite pe 2 secții adulți și o secție copii. In fiecare dintre cele 3 secții există paturi pentru TB. Un salon are între 3 și 6 paturi.
Durata medie de spitalizare este de 48 zile pentru pacienții cu TB sensibilă. Pacienții cu TB MDR au o durată scurtă de spitalizare în Constanța pentru ca de regulă merg la București sau la Agigea, la sanatoriu.

Împreună cu dr. Danteș și dr. Fildan, expertul OMS a analizat fișe ale pacienților cu TB MDR selectate aleator și a semnalat următoarele situații:
· Pacienții așteaptă uneori nejustificat efectuarea testului GeneXpert și sunt incluși în tratament abia după ce primesc și confirmarea bacteriologică (LPA și MGIT). Cele mai recente recomandăro OMS spun că imediat după confirmarea rezistenței cu test GeneXpert trebuie instituit tratamentul cu medicamente de linia a doua. Chiar dacă rezultatele la LPA și MGIT arată sensibilitate, se continuă tratamentul cu medicamente de linia a doua. Testul GeneXpert trebuie făcut cât mai rapid după internarea pacientului.
· Până la confirmarea rezistenței, pacienții cu TB MDR împart salonul cu pacienți cu TB sensibilă. Expertul OMS a recomandat ancheta epidemiologică în spital și retestarea colegilor de salon ai pacientului diagnosticat cu MDR, care au devenit contacți MDR. Askar a menționat că în Kazahstan sunt internați doar pacienții cu status al sesibilității la medicamente cunoscut, pentru ca spitalele sunt cea mai mare sursa de infecție.
· Ghidul TB MDR aflat în lucru va trebui să includă recomandarea ca tratamentul de linia a doua să fie instituit pe baza testului GeneXpert, inaintea evaluării de către Comisia MDR, pentru a include cât mai curând pacientul în tratament. Se poate pilota acest model în județele cu incidență mare MDR – Constanța, Dolj și Neamț. Dr. Spinu a apreciat această recomandare și a spus că se va asigura să fie inclusă în Ghidul MDR-TB aflat în prezent în proces de revizuire.
La finalul întâlnirii, la recomandarea dr. Danteș și dr. Fildan, expertul OMS s-a întâlnit și ceilalți membri ai corpului de medici pentru a le împărtăși câteva dintre concluziile vizitei. Aceștia s-au arătat sceptici cu privire la recomandări motivând următoarele:

· În practică, laboratorul este prea încărcat și nu poate elibera atât de rapid rezultatele la testele pacienților. Dr. Danteș a atras atenția că rezultatele apar imediat într-un sistem electronic, însă medicii prezenți au atras atenția că ei folosesc buletinele de analize tiparite, nu pot accesa tot timpul sistemul electronic. 

· În practică, pacienții au forme complicate de TB și starea lor fizică este atât de proastă, încât durează mai mult de 2 săptămâni până se negativează, chiar daca sunt spitalizați. Inițierea tratamentului în ambulatoriu sau reducerea perioadei de spitalizare, nu li se pare o idee buna, mai ales pentru pacienții care trăiesc în condiții de sărăcie.

Dispensarul TBC Constanța

Dispensarul TB Constanța are in evidență 280 pacienți cu TB, dintre care 19 cu MDR, aflați în tratament în regim ambulatoriu. În urma discuțiilor expertului OMS (inclusiv verificarea fiselor pacienților cu MDR-TB), au fost semnalate următoarele situații:
· Pacienții care au tratament injectabil își fac injecțiile la dispensar sau la cabinetul medicului de familie. În zilele de sâmbătă și duminică nu se știe cine/dacă li se administrează injecțiile. Askar recomandă ca dispensarul TBC să monitorizeze administrarea acestui tratament și să se asigure că pacienții fac tratamentul injectabil măcar 6 zile din 7 (studiile arată rezultate terapeutice mai slabe atunci când injectarea este de doar 5 zile din 7).
· Pentru unii pacienți dozele de medicamente menționate în fișe sunt aparent greșite – fie doza este prea mică, fie administrarea unuia dintre medicamente nu se justifică în raport cu schemele de tratament recomandate.
· Asistentele medicale cunosc bine situația socială a pacientului (relații de familie, situație materială, ocupațională), dar au mai puține informații despre situația lor medicală (de ex: examene medicale pentru a combate efectele adverse ale tratamentului – orl, oftalmologie, sau justificarea dozelor prescrise de medic). De asemenea, nu există informații precise cu privire la gradul în care pacientul este aderent la tratamentul TB. Întrebați telefonic, medicii au transmis că doza redusă de ofloxacină prescrisă unui pacient a fost cauzată de reacțiile adverse puternice pe care le suporta pacientul, iar medicamentul nejustificat a fost prescris pentru că pacientul se simțea bine după administrarea acestuia.
· Askar Yedilbayev apreciază că România nu are o problemă cu accesul la medicamente, ci cu prescrierea de scheme greșite de tratament și cu întârzierea prescrierii tratamentului pentru pacient. Cu toate acestea, față de anii precedenți, progresele sunt evidente.
Echipa RAA a verificat modul de calcul și raportare către RAA a datelor pentru indicatorii HSS-1 si HSS-2 din Perfomance Framework. Am aflat că asistenta șefă din dispensar (dna Claudia Caloian), tine evidenta notificărilor și inițierilor de tratament într-un document de lucru, în format tipărit. Astfel, atunci când RAA a solicitat aceste date, doar a verificat telefonic cu fiecare dispensar din județ dacă datele ei sunt conforme cu ceea ce se găseste la nivel local. 

Echipa RAA a recomandat dnei Claudia Caloian să verifice și fizic (din fișele pacienților) datele raportate de fiecare dispensar. 
Raport realizat de: Fidelie Kalambayi, Nicoleta Mănescu
